पाएं अपने शहर की ताज़ा ख़बरें और फ्री ई-पेपरडाउनलोड करें
जिला पदाधिकारी यशपाल मीणा की अध्यक्षता में कोविड-19 से संबंधित प्रगति कार्य की समीक्षा बैठक आयोजित की गयी। उन्होंने सिविल सर्जन डाॅ0 अखिलेश कुमार मोहन को निर्देश देते हुए कहा कि जिले भर में कोविड संक्रमितों की समुचित ईलाज के लिए ऑक्सीजन सिलेंडर की व्यवस्था, जीवन रक्षक दवाओं की उपलब्धता, वजन मापने की मशीन, पल्स ऑक्सीमीटर, एम्बुलेंस की व्यवस्था करना सुनिश्चित करेंगे साथ ही जिले भर में सभी पीएचसी स्तर पर वैक्सीनेशन एवं टेस्टिंग कार्याें में व्यापक रूप से प्रगति लाना सुनिश्चित करेंगे।
निजी एम्बुलेंस वाहन मालिकों के साथ बैठक कर नाजायज वसूली पर रोक लगाने एवं ससमय एम्बुलेंस उपलब्ध करने हेतु मालिकों को आवश्यक दिशा निर्देश दें। अनुमंडल अस्पताल, रजौली में पाइपलाइन ऑक्सीजन जेनरेशन प्लांट निर्माण हेतु स्थलीय जांच के लिए संबंधित एजेंसी एवं स्वास्थ्य विभाग के टीम भेजी गयी। अगले कुछ दिनों में रजौली अनुमंडल में पाइपलाइन ऑक्सीजन जेनरेशन प्लांट निर्माण हो जाने पर 101 बेड वाले अनुमंडलीय अस्पताल, रजौली में मरीजों को आसानी से ऑक्सीजन मुहैया की जा सकेगी। इस अवसर पर अपर समाहर्ता उज्जवल कुमार सिंह, सिविल सर्जन डाॅ0 अखिलेश कुमार मोहन, अनुमंडल पदाधिकारी नवादा सदर उमेश भारती, डीपीआरओ गुप्तेवर कुमार उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn